Alfredo Barcena makiaren exekuzioa

Alfredo Barcena Garcia, "El Peque" edo "El Chaval" ezizenez ezaguna makiaren exekuzioa 1948ko azaroaren 16an egin zuen Guardia Zibilak.https://donostia.eus/1936/eu/fitxa/11780/alfredo-barcena-garcia/?periodo Cristino brigadan ibilitakoa Asturiastik Ipar Euskal Herrira ihesi zihoan Barcena eta Zubieta inguruan aurkitu zuten. Epaiketarik gabe exekutatu zuten. <ref name=IrutxulokoHitza> «Lau maki, 1947 eta 1948 urteetan Donostian erailak», Beñat Parra.</ref> 

Aranzadi Zientzia Elkarteak horri buruzko testigantzak jaso zituen Urnieta 1936-1945 eta Lasarte-Oria 1936-1948'' lanetan; bigarren horretan, esaterako, hala kontatu zuen gertatutakoa Angelita Goizueta Perurenak: «15 bat urte izango nituen eta Bruneten lanean nenbilen egun hartan. Auzotik pertsona bat korrika agertu zen eta hipodromo alderantz joaten desagertu zen. Guardia Zibila zuen atzetik. Gero, lanetik irtetean, tiroak entzun genituen. Dirudienez, Bugattira doan bidean hil zuten […]. Txabola bat zegoen, eta han ezkutatu zen, harrapatu zuten arte». Angelitak zioenez, guardia zibilek Lasarteko udaletxean jarri zuten gorpua, jendeak ikus zezan.

Barcena Lasarteko hilerrian lurperatu zuten, baina haren gorpuzkinak desagertuta daude. Hilerrien birmoldaketen ondoren, hezurtegi orokorretan egongo dira ziurrenik.

 Erreferentziak 

 Ikus, gainera 
 Makien aurkako Konportako sarraskia

 Kanpo estekak 
 Beñat Parra: "Lau maki, 1947 eta 1948 urteetan Donostian erailak", Hirutxuloko Hitza, 2442 zk., 2025/04/11.

Kategoria:Donostiako historia
Kategoria:Lasarte-Oriako historia
Kategoria:Diktadura frankistak hilaraziak
Kategoria:1948ko gertakariak
Kategoria:1948 Euskal Herrian
Kategoria:Makiak